REPUBLIKA HRVATSKA

VARAŽDINSKA ŽUPANIJA

GRAD VARAŽDIN

VII. OSNOVNA ŠKOLA VARAŽDIN

KLASA: 003-05/20-01-9

URBROJ: 2186-91/20-01-2

U Donjem Kućanu, 15.1.2021.

Na temelju članka 7. stavka 1. i 2. Pravilnika o postupku unutarnjeg prijavljivanju nepravilnosti VII. osnovne škole Varaždin, ravnatelj VII. osnovne škole Varaždin objavljuje

**POZIV**

**za dostavu prijedloga za imenovanje povjerljive osobe za unutarnje prijavljivanje nepravilnosti**

I.

Pokreće se postupak imenovanja povjerljive osobe za unutarnje prijavljivanje nepravilnosti VII. osnovne škole Varaždin.

II.

Povjerljiva osoba zaprima prijave i vodi postupak u vezi s prijavom nepravilnosti te obavlja i druge poslove sukladno odredbama Pravilnika o postupku unutarnjeg prijavljivanju nepravilnosti VII. osnovne škole Varaždin.

III.

Pozivaju se svi zaposlenici VII. osnovne škole Varaždin da u roku od petnaest (15) dana od dana objave ovog Poziva predlože povjerljivu osobu pisanim putem na urudžbeni zapisnik. Pisani prijedlog mora sadržavati i pisani pristanak radnika koji se predlaže za povjerljivu osobu.

IV.

Svaki zaposlenik može predložiti najviše jednu povjerljivu osobu.

Povjerljiva osoba je zaposlenik škole koja ima ugovor o radu na neodređeno vrijeme.

Za povjerljivu osobu ne može biti imenovana osoba kojoj je izrečena mjera upozorenja na obveze iz radnog odnosa s mogućnošću otkaza ugovora o radu, osim ako nije istekao rok sukladno Kolektivnom ugovoru u kojem se izrečena mjera briše.

Prijedlog povjerljive osobe pravovaljan je ako je za njega skupljeno najmanje 20% potpisa svih zaposlenika.

U slučaju da je prijedlog pravodoban i podržan od najmanje 20% zaposlenika, od predložene povjerljive osobe će se zatražiti da u roku od tri (3) dana dostavi prethodnu suglasnost na imenovanje te da dostavi podatke za imenovanje svog zamjenika, kao i prethodnu suglasnost na imenovanje od strane zamjenika povjerljive osobe.

V.

Ukoliko 20% radnika škole ne podnese prijedlog ravnatelju za imenovanjem povjerljive osobe u roku 30 dana od dana objave prijedloga za imenovanje povjerljive osobe na oglasnoj ploči škole, ravnatelj će povjerljivu osobu imenovati samostalno.

Ako je više osoba predloženo za povjerljivu osobu, prednost ima kandidat kojeg podrži veći broj radnika Škole.

Povjerljivu osobu i njegovog zamjenika imenuje ravnatelj odlukom uz njegov prethodni pisani pristanak.

Povjerljiva osoba dužna je prije početka obavljanja poslova zaštite prijavitelja nepravilnosti potpisati Izjavu o povjerljivosti koja se odlaže u dosje radnika.

VI.

Ovaj poziv objavit će se na oglasnoj ploči i mrežnim stranicama VII. osnovne škole Varaždin.

Ravnatelj:

Jurica Hunjadi